หุ้น27ม.ค.ปิดเช้าบวก 6.28 จุด
หุ้นช่วงเช้า27ม.ค.ปิดที่ระดับ 984.35 จุด เพิ่มขึ้น 6.28 จุด(+0.64%)มูลค่าการซื้อขาย 14,604.57 ล้านบาท รีบาวน์ตามภูมิภาค แนวโน้มบ่ายแกว่งตัวอาจเห็นลบ
27 ม.ค. 2554

หุ้นช่วงเช้า27ม.ค.ปิดที่ระดับ 984.35 จุด เพิ่มขึ้น 6.28 จุด(+0.64%)มูลค่าการซื้อขาย 14,604.57 ล้านบาท รีบาวน์ตามภูมิภาค แนวโน้มบ่ายแกว่งตัวอาจเห็นลบ
นักวิเคราะห์ฯเผยตลาดหุ้นไทยเช้านี้รีบาวน์ต่อและเคลื่อนไหวไปในทิศทางเดียวกับตลาดภูมิภาค โดยช่วงนี้มองว่าตลาดฯขาดปัจจัยใหม่ๆเข้ามาขับเคลื่อน เรื่องการเมืองก็ค่อนข้างนิ่ง การตรึงดอกเบี้ยของเฟดเมื่อคืนนี้ ตลาดฯก็คาดไว้อยู่แล้ว และตอบรับไปแล้วเมื่อวานนี้ ส่วนเรื่องที่ยังต้องติดตามคือเงินเฟ้อในเอเชีย ทั้งนี้มองว่าเป็นจังหวะเลือกหุ้นเข้าซื้อได้อยู่ เมื่อราคาอ่อนตัวลง เน้นกลุ่มที่คาดว่าผลประกอบการจะออกมาดีและมีปันผล แนะนำกลุ่มปิโตรเคมีและโรงกลั่น บ่ายนี้ตลาดฯแกว่งตัวและมีโอกาสเห็นลบบ้าง พร้อมให้แนวรับ 970 จุด แนวต้าน 990 และ 1,000 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 984.35 จุด เพิ่มขึ้น 6.28 จุด(+0.64%)มูลค่าการซื้อขาย 14,604.57 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 987.85 จุด และแตะจุดต่ำสุดของช่วงเช้าที่ระดับ 980.67 จุด
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้รีบาวน์ต่อ โดยเคลื่อนไหวไปในทิศทางเดียวกับตลาดหุ้นภูมิภาค ทั้งนี้มองว่าตลาดฯยังขาดปัจจัยใหม่ๆเข้ามาขับเคลื่อน เรื่องการเมืองช่วงนี้ก็ค่อนข้างนิ่ง ส่วนประเด็นที่ทางธนาคารกลางสหรัฐ(เฟด)มีมติตรึงดอกเบี้ยเมื่อคืนนี้ ก็ถือเป็นเรื่องที่ตลาดฯคาดไว้อยู่แล้ว และเป็นอีกปัจจัยที่ช่วยให้ตลาดปรับขึ้นมาเมื่อวานนี้ด้วย แต่ยังต้องติดตามเรื่องเงินเฟ้อในเอเชีย 
ทั้งนี้มองว่าเป็นจัวหวะเลือกหุ้นเข้าซื้อได้อยู่เมื่อราคาอ่อนตัวลงมา เน้นตัวที่คาดว่าผลประกอบการจะออกมาดีและมีโอกาสจ่ายปันผลเช่น กลุ่มปิโตรเคมีและโรงกลั่น 
แนวโน้มการลงทุนในช่วงบ่ายนี้ นายสมชาย กล่าวว่า ตลาดฯยังแกว่งตัว และมีโอกาสลงไปแดนลบบ้าง พร้อมให้แนวรับ 970 จุด แนวต้าน 990 และ 1,000 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่   
PTT   มูลค่าการซื้อขาย 1,182.11  ล้านบาท ปิดที่ 340.00 บาท เพิ่มขึ้น  3.00 บาท 
BANPU มูลค่าการซื้อขาย   972.52  ล้านบาท ปิดที่ 762.00 บาท เพิ่มขึ้น 12.00 บาท
PTTAR มูลค่าการซื้อขาย   953.78  ล้านบาท ปิดที่  37.50 บาท เพิ่มขึ้น  0.75 บาท
PTTCH มูลค่าการซื้อขาย   820.72  ล้านบาท ปิดที่ 140.50 บาท เพิ่มขึ้น  3.00 บาท   
SCC   มูลค่าการซื้อขาย   799.29  ล้านบาท ปิดที่ 316.00 บาท เพิ่มขึ้น  3.00 บาท